מגפת הקורונה בפינלנד

מגפת הקורונה, שבה חלו רבים במחלת נגיף הקורונה בפינלנד, התפשטה אל המדינה בסוף ינואר 2020.

התפשטות המגפה 
ב-28 בינואר הודיעה פינלנד על מקרה ראשון של הדבקה בנגיף הקורונה בשטחה. מדובר בתיירת סינית, אשר הגיעה למדינה מווהאן שבסין, המוקד בו התפרצה מגפת הקורונה לראשונה.

ב-26 בפברואר הודיעה פינלנד על מקרה ראשון של אזרח פיני שנדבק בנגיף הקורונה. מדובר באישה אשר חזרה למדינה ב-23 בפברואר ממילאנו, שבאיטליה.

ב-12 במרץ הודיעה ממשלת פינלנד כי היא אוסרת על קיום אירועים ציבוריים בהם משתתפים מעל ל-500 איש עד סוף מאי.

באותו יום, הודיעה חברת התעופה הפינית, פינאייר כי היא משהה את טיסותיה לארצות הברית וניו דלהי.

ב-16 במרס הודיעה פינלנד על סגירת כל בתי הספר והאוניברסיטאות ברחבי המדינה עד 13 באפריל עקב התפשטות הנגיף.

ב-17 במרס הכריזו ראש ממשלת פינלנד, סאנה מרין ונשיא פינלנד, סאולי ניניסטה על מצב חירום לאומי עקב התפשטות נגיף הקורונה.

ב-19 במרס סגרה פינלנד את גבולתיה עבור אזרחים זרים וחציית הגבול לצורך נסיעות לא חיוניות, והודיעה כי גם אזרחי אסטוניה אשר מועסקים במדינה לא יוכלו להיכנס אליה.

ב-20 במרס הודיעה ממשלת פינלנד על חבילת סיוע בשווי 15 מיליארד אירו במטרה לסייע לעסקים ואנשים פרטיים אשר נפגעו ממשבר הקורונה. מדובר בחבילת סיוע מוגדלת, אשר הוגדלה ב-10 מיליארד אירו, מחבילת הסיוע שעליה דווח ב-16 במרס.

ב-21 במרס הודיעה פינלנד על מקרה מוות ראשון בשטחה כתוצאה מנגיף הקורונה. הקורבן נפטר בבית החולים אוסימה שבהלסינקי.

ב-25 במרס הודיעה פינלנד על סגירת כל בתי הקפה, הברים והמסעדות בכל רחבי המדינה עד סוף מאי.

באותו יום, הודיעה פינלנד על הגבלת התנועה בין מחוז אוסימה לבין שאר מחוזות המדינה. למרות זאת, אנשים כן יוכלו לעבור בין המחוזות לצורך עבודה או אחד מקרובי משפחתם נפטר. ההחלטה אינה תשפיע על המסחר או הובלת מטען. ההגבלות יהיו בתוקף עד 19 באפריל. הגבלה זאת הוסרה ב-15 באפריל.

ב-27 במרס הצביע הפרלמנט הפיני על סגירת גבולותיו של מחוז אוסימה, בה שוכנת גם עיר הבירה הלסינקי עקב ריבוי המקרים של נגיף הקורונה באזור. נסיעה למחוז ויציאה ממנו נאסרה, ההגבלות נאכפו על ידי משטרת פינלנד וכוחות הצבא הפיני .

פינלנד סגרה כבישים מהלסינקי לשאר חלקי המדינה, הגבילה את התנועה מעבר לגבולותיה, אסרה על התקהלות של יותר מ-10 אנשים, סגרה בתי ספר לרוב התלמידים וקראה לאנשים להישאר בבית ככל האפשר.

בתחילת מאי 2020, הממשלה הודיעה על שלבי ההקלות בסגר. מגבלת ההתקהלות הוקלה בהדרגה.

הופסקו הנסיעות הבינלאומיות הנכנסות והממשל הפציר בפינים שלא לנסוע לחו"ל. כתוצאה מכך, כמות הטיסות ירדה ב-95%, ומעל 94% מהפינים נפשו במדינתם ממאי עד אוגוסט - והיתר נסעו בעיקר לנורווגיה. מגבלות הכניסה למדינה נחשבו מחמירות יחסית לאירופה.

לאחר ההקלות, נוספו הנחיות בהתאם למדדי התחלואה.

נכון לסוף ינואר 2021, בפינלנד היו 42,334 חולים מאומתים (מתוכם נרפאו 31,000) וכ-644 מתים מקורונה.

ראש ממשלת פינלנד, סאנה מרין, הודיעה על הטלת סגר במדינה החל מ-8 במרס 2020 בתגובה לעלייה במספר הנדבקים. הסגר לא כלל עוצר אך חייב סגירת ברים ומסעדות, והגבלת התקהלויות ל-6 אנשים. כמו כן, כיתות ז' ומעלה עברו ללמידה מרחוק. לפי מרין המוטציה הבריטית הנחשבת למדבקת יותר התפשטה במדינה מאז סוף דצמבר. בסוף מרס, תוכנן להטיל סגרים מקומיים בכמה ערים אך צעד זה נפסל. בפועל הוטלו מגבלות תנועה בין מחוז אוסימה לשאר פינלנד למטרות שאינן עבודה עד 15 באפריל.

בתחילת אפריל פורסמה תוכנית ההקלות ההדרגתית. ב-27 באפריל הודיעה ראש הממשלה על תום מצב החירום שהחל במרס.

בקיץ 2021, פינלנד התמודדה עם גל תחלואה נוסף והושק מעיין תו ירוק.

בשלהי 2021, החל גל תחלואה חדש עם עליה חדה בכמות הנדבקים. הוגבלו שעות הפתיחה של עסקים כמו מסעדות. עסקים אחרים נסגרו. בסוף ינואר 2021, החלו הקלות לאור ירידה.

הממשלה תכננה להסיר את הגבלות הקורונה בפברואר. באמצע פברואר, היו הגבלות קורונה פעילות במדינה אך נוספו הקלות.

קישורים חיצוניים 

 Restrictions during the coronavirus epidemic

הערות שוליים 

פינלנד
פינלנד: בריאות ורפואה
פינלנד: היסטוריה